Sundhedsaftale for oligofrenipsykiatriområdet (udviklingshæmning og psykisk 
sygdom) 
Sagsfremstilling 
146.     Sundhedsaftale for oligofrenipsykiatriområdet (udviklingshæmning og psykisk 
sygdom) - Åbent 
  
  
SAGENS INDHOLD 
Oligofrenipsykiatriområdet er et indsatsområde i [adresse]. Oligofrenipsykiatriområdet 
beskæftiger sig med borgere, der både er udviklingshæmmede og har en psykisk sygdom. 
Sundhedskoordinationsudvalget (SKU) har på møde 31. marts 2014 godkendt et forslag til aftale for området, og 
denne sendes nu til godkendelse i regionens kommuner og efterfølgende i Regionsrådet. 
  
På landsplan vurderes der at være ca. 50.000 personer med udviklingshæmning stigende til 56.300 i 2040. Til 
sammenligning vurderes der at være ca. 80.000 med demens. 
  
Ifølge Center for oligofrenipsykiatri antages det, at mellem en tredjedel og halvdelen af alle med udviklingshæmning 
har en psykisk sygdom eller adfærdsforstyrrelse. Det svarer til, at der i [adresse] er mellem 3000 og 4500 
voksne med udviklingshæmning, der også har en psykisk sygdom. 
  
I forslaget til sundhedsaftalen for oligofrenipsykiatriområdet er følgende indsatsområder blevet prioriteret og er nye i 
forhold til tidligere gældende praksis: 
  
· Kortlægning og udvikling af kommunernes kompetencer inden for oligofrenipsykiatri 
· Kompetenceudvikling af kommunale medarbejdere 
· Screeningsværktøjer 
  
Forslaget indebærer, at i alle kommuner skal medarbejdere, der arbejder med borgere med udviklingshæmning 
have adgang til oligofrenipsykiatrikyndige medarbejdere, i lighed med, at der i alle kommuner er 
demenskonsulenter. Formålet er at bringe oligofrenipsykiatrikyndige medarbejdere, som det anbefales har 
sundhedsfaglige kompetencer og erfaring med psykiatri, tættere på de udviklingshæmmede borgere, der har behov 
for denne ekspertise. Det vil samtidig sikre, at det er de rette borgere, der henvises til regionspsykiatrien for at få 
behandling. 
  
 
Byråd 
26. august 2014 
Sagsnr. 710-2010-
36732 
Dok.nr. 710-2014-
187116 
Sagsbehandler 
DPPEJE 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
  
Til yderligere understøttelse af kommunernes arbejde foreslås det, at der implementeres screeningsværktøjer, der 
bidrager til at kvalificere den indledende screening og prioriteringen af hvilke udviklingshæmmede, der sendes 
videre til udredning for psykisk sygdom.  Desuden hjælper screeningsværktøjerne til at etablere et fælles sprog på 
tværs af sektorer. 
  
VURDERING 
Social og Sundhed vurderer, at forslaget til sundhedsaftalen for oligofrenipsykiatriområdet i de kommende år vil løfte 
Favrskov Kommunes kompetencer i arbejdet med borgere med både udviklingshæmning og psykisk sygdom.  
  
Den overordnede præmis i samarbejdet mellem regionen og kommunerne om borgere med udviklingshæmning og 
psykisk sygdom er, at mest mulig behandling sker, hvor borgeren har sin hverdag og er i tæt kontakt med 
personalet, der har et grundigt kendskab til den pågældende.  
  
Social og Sundhed vurderer derfor, at der er behov for at uddanne en medarbejder med sundhedsfaglig baggrund til 
at kunne varetage opgaven som oligofrenipsykiatrikyndig vejleder. Denne medarbejder vil løbende skulle 
opkvalificeres på området for dermed at sikre, at det øvrige pædagogiske personale, der arbejder med 
målgruppen, har adgang til den fornødne sparring og guidning. 
  
INDDRAGELSE/KOMMUNIKATION 
Fokus på oligofrenipsykiatriområdet blev vedtaget som en del af [adresse] – 2014. 
  
En tværsektoriel arbejdsgruppe med deltagelse af kommunale repræsentanter udpeget af alle de lokale 
samarbejdsråd, almen praksis og regionspsykiatrien har udarbejdet udkastet til en sundhedsaftale på 
oligofrenipsykiatriområdet. 
  
Aftalen sendes i høring i Handicaprådet og høringssvaret vil blive indarbejdet i sagen. 
  
ØKONOMISKE KONSEKVENSER 
Favrskov Kommune forpligtes i udkastet til sundhedsaftalen for oligofrenipsykiatriområdet til, at kommunale 
medarbejdere, der arbejder med personer med udviklingshæmning har adgang til en medarbejder med specifikke 
kompetencer og viden inden for oligofrenipsykiatriområdet. 
  
Social og Sundhed fremlægger en udvidelsesblok til budget 2015 – 2018, som kan dække de økonomiske 
konsekvenser af aftalen, der anslås til en udgift på kr. 200.000 årligt. Alternativt må der omprioriteres indenfor de 
nuværende ressourcer, således at denne udgift afholdes inden for den nuværende budgetramme. 
  
INDSTILLING 
Social- og sundhedsdirektøren indstiller til Byrådet: 
  
1.    At aftalen for oligofrenipsykiatriområdet godkendes. 
  
BESLUTNING 
  
Social- og Sundhedsudvalget, 11. august 2014: 
Fraværende: Ingen 
  
Indstilles godkendt. 
  
Økonomiudvalget, 19. august 2014: 
Fraværende: Ingen 
  
Handicaprådet har efter udsendelsen af dagsordenen til Økonomiudvalget meddelt, at de ikke har kommentarer til 
sagen. 
  
Indstilles godkendt. 
  
Bilag 
  
  
  
  
Byråd, 26. august 2014: 
Fraværende: Aksel Schultz 
  
Godkendt. 
Følgebrev og bilag vedr. Oligofrenipsykiatri 
samlet 
710-2014-176943 
